हादतनां सोलोंथाय खान्थि  2020  नि बागै हादतगिरि रामनाथ कबिन्द,गाहाय मन्थ्रि नरेन्द्र मदि,मिरुनि सोलोंथाय बिफाननि मन्थ्रि मुस्रि रमेश पक्रियाल आरो उदां राइज्यो सोलोंथाय बिफाननि मन्थ्रि सन्जय सामराव धत्रेजों लोगोसे गोदान सोलोथाय खान्थिनि महरगिरि आरो आफादनि मासिगिरि ड  ०  कस्तुरिरंगन बाहागो लानाय  7  सेप्तेम्बरखालि गोनांथार भार्सुवेल मेलयाव राइज्यो बेंगिरि प्रफेसार जगदिस मुखीया गोदान सोलोंथाय खान्थिखौ थाबैनो मावफुंनो हानाय बायदि माखासे सायख'जानाय भिसिफोरौ लाना कमिटि दानानै होखांनाय बाथ्राखौ फोरमायथियो ।बिथाङा हादतनि गाहाय मन्थ्रि आरो हादतगिरिनि बाहागो लानाय मेलआव फोरमायथिबावनाय बायदिब्ला गावनि आखायजों दानानै होजानाय कमिटिआ खेबसे मेलबो जिरायखांबाय आरो गोबांथार बोसोनफोरखौ बे कमिटिनिफ्राय मोन्नो हानाय जादों ।